
                                                                                                                                               PROIECT

DECIZIE nr.4/5                                                                                                                              
 din 30 iulie 2026
Cu privire la exprimarea poziției Consiliului raional față 

de sistarea activității secției obstetrică și ginecologie 

din cadrul IMSP Spitalul Raional Ștefan Vodă

     În scopul protejării dreptului cetățenilor din raion la asistență medicală accesibilă și de calitate, luând act de îngrijorările sporite ale comunității locale cu privire la intenția de închidere/reorganizare a secției secției obstetrică și ginecologie din cadrul IMSP Spitalul Raional Ștefan Vodă;

   având în vedere că, deși Consiliul raional Ștefan Vodă nu deține calitatea de fondator al instituției medicale respective, acesta reprezintă autoritatea deliberativă locală responsabilă de apărarea intereselor și bunăstării locuitorilor raionului;

   în temeiul art. 43 alin. (2) din Legea nr. 436/2006 privind administrația publică locală, Legii nr. 100/2017 cu privire la actele normative, precum și în scopul asigurării unui dialog constructiv cu autoritățile centrale în domeniul ocrotirii sănătății, Consiliul raional DECIDE:

1. Se exprimă poziția fermă de dezacord a Consiliului raional față de sistarea activității secției obstetrică și ginecologie cadrul IMSP Spitalul Raional Ștefan Vodă, considerând că această măsură afectează direct accesul populației din raion la servicii medicale esențiale.

2. Se împuternicește Președinta raionului, dna Olga Luchian, să semneze și să înainteze în numele Consiliului raional demersul oficial către Ministerul Sănătății în termen de cel mult 3 zile lucrătoare de la data intrării în vigoare a prezentei decizii, prin care să se solicite reexaminarea Ordinului nr. 508 din 22 iunie 2026 și menținerea funcționalității secției menționate.

3. Controlul asupra executării prezentei decizii se pune în sarcina Președintelui raionului Ștefan Vodă, doamna Olga LUCHIAN.

4. Prezenta decizie poate fi contestată cu cerere prealabilă la autoritatea emitentă, cu sediul în or. Ștefan Vodă, str. Libertății nr. 1, în termen de 30 de zile de la data comunicării, în conformitate cu prevederile Codului administrativ al Republicii Moldova nr. 116/2018.

5. Prezenta decizie se publică în Registrul de stat al actelor locale, pe pagina oficială a Consiliului raional Ștefan Vodă și se comunică autorităților/persoanelor relevante.

              Preşedintele şedinţei                                                                                  

               contrasemnează:

              Secretarul Consiliului raional                                                                  

